**Predlog:**

Na podlagi 7. člena Odloka o proračunu Občine Sveta Trojica v Slovenskih goricah za leto 2016 (Uradno glasilo slovenskih občin, št. 56/14 in 19/16) in 16. člena Statuta Občine Sveta Trojica v Slovenskih goricah (Medobčinski uradni vestnik, št. 22/10 in 12/14), je Občinski svet Občine Sveta Trojica v Slovenskih goricah na \_\_\_\_\_\_ redni seji, dne \_\_\_\_\_\_ sprejel

**SKLEP**

**o uvrstitvi nove naložbe v načrt razvojnih programov (NRP)**

1. V NRP občine se uvrsti nova naložba :

**Nakup radijskih terminalov za potrebe Zdravstvenega doma Lenart.**

1. Investitor:

Občina Sveta Trojica v Slovenskih goricah, Mariborska cesta 1, 2235 Sveta Trojica v

Slovenskih goricah.

1. Vrednost investicije znaša 5.613,04 EUR (z DDV) po tekočih cenah in se bo izvajala skladno s

časovnim načrtom od julija 2016 do decembra 2016, pod pogojem, da bo zanjo odobreno

sofinanciranje Ministrstva za zdravje.

1. Viri financiranja:

|  |  |  |
| --- | --- | --- |
| Vir | Vrednost v EUR | Delež v % |
| RS, Ministrstvo za zdravje | 4.007,48 | 71,40 |
| Zdravstveni dom Lenart | 1.605,56 | 28,60 |
| **SKUPAJ** | **5.613,04** | **100,00** |

1. Odobri se izvedba investicije.
2. Ta sklep začne veljati s sprejemom.

Številka: 171-1/2016

Datum: \_\_\_\_\_\_\_\_\_\_\_

**Župan**

Občine Sveta Trojica v Slovenskih goricah

**Darko FRAS**, *univ.dipl.prav.*

**OBRAZLOŽITEV**

Zdravstveni dom Lenart je javni zavod, katerega ustanoviteljice so Občina Lenart, Občina Sveti Jurij v Slovenskih goricah in Občina Sveta Trojica v Slovenskih goricah. Dejavnost zavoda je javna služba, katere izvajanje je v javnem interesu. Na sedežu zavoda zagotavlja službo 24-urnega neprekinjenega zdravstvenega varstva, vključno s službo nujne medicinske pomoči za prebivalce občin ustanoviteljic in občin, ki gravitirajo na Zdravstveni dom Lenart. Nujna medicinska pomoč pomeni izvajanje nujnih ukrepov zdravnika in njegove ekipe pri osebi, ki je zaradi bolezni ali poškodbe neposredno življenjsko ogrožena, oziroma pri kateri bi glede na bolezenske znake v kratkem času lahko prišlo do takšne ogroženosti. V letu 2015 je bilo s strani Zdravstvenega doma Lenart opravljenih 431 nujnih intervencij, v zadnjih letih je njihovo število v stalnem porastu. Za hitro in uspešno ukrepanje v urgentnih situacijah je potrebno imeti na razpolago poleg strokovnega kadra tudi primerno opremo. Urgentna služba v Zdravstvenem domu Lenart je relativno dobro opremljena. Pri opremljenosti z radijskimi terminali pa se kaže velik primanjkljaj, saj zavod z tovrstno opremo sploh ne razpolaga. Obveščanje tako poteka preko mobilnih telefonov, kar pa lahko ovira komunikacijo do te mere, da je potencialno ogroženo tudi zdravje ljudi. Za izboljšanje kvalitete dela ekipe nujne medicinske pomoči in izboljšanje oskrbe pacientov je tako pridobitev ustreznih radijskih terminalov izjemno pomembna. Ministrstvo za zdravje je v Uradnem listu, z dne 24. 6. 2016 (številka objave Ob-2488/16), objavilo javni razpis za prijavo predlogov investicijskih projektov za sofinanciranje investicij na primarni ravni zdravstvene dejavnosti v Republiki Sloveniji za leti 2016 in 2017, ki bodo sofinancirane iz proračuna Ministrstva za zdravje ter vključene v načrt razvojnih programov za leta trajanja investicije. Predmet sofinanciranja je nakup terminalov za reševalne postaje, za uporabo v nujni medicinski pomoči. Upravičenke do prijave na razpisu so občine ustanoviteljice. Višino sofinanciranja določa Uredba o metodologiji za določitev razvitosti občin (Uradni list RS, št. 96/2014). Po dogovoru med občinami ustanoviteljicami je investitor obravnavanega investicijskega projekta Občina Sveta Trojica v Slovenskih goricah. Investicijsko dokumentacijo na ravni Dokumenta identifikacije investicijskega projekta (DIIP) je izdelala Razvojna agencija Slovenske gorice d.o.o. v sodelovanju z Zdravstvenim domom Lenart. Investicija zajema nakup radijskih terminalov za uporabo v nujni medicinski pomoči. Služili bodo komunikaciji med osebjem v nujni medicinski pomoči, tako na terenu kot na relaciji teren - zavod. Z investicijo se načrtuje z radijskimi terminali opremiti tri avtomobile nujne medicinske pomoči Zdravstvenega doma Lenart. Upravljavec predmeta operacije po izvedbi investicije bo javni zavod Zdravstveni dom Lenart.

Tabela: Ocena investicijskih stroškov

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Poz | Oznaka | Naziv blaga | Količina | EM | Cena/EM | Popust | Cena/EM s popust. | Znesek brez DDV |
| 1 | DM4601e VHF | Motorola, digitalna mobilna radijska postaja VHF, 1000 kan., 1-25 W, IP54, barvni LCD, "Lone Walker", Wi-Fi, Bluetooth 4.0, GNSS (GPS & GLONASS), sledenje lokacije v notranjih prostorih. V kompletu: postaja, mikrofon, napajalni kabel, nosilec za RP, dokumentacija. Garancija za postajo: 24 mesecev. | 3 | kos | 670,00 | 15,00 | 569,50 | 1.708,50 |
|  |  | Dodatek za Impres mikrofon s tipkovnico | 3 | x | 66,00 | 15,00 | 56,10 | 168,30 |
| 2 | DM4600 VHF | Motorola, digitalna mobilna radijska postaja VHF, 1000 kan., barvni zaslon. V kompletu: postaja, mikrofon, napajalni kabel, nosilec za RP, dokumentacijo. Garancija za postajo: 24 mesecev. | 1 | kos | 600,00 | 15,00 | 510,00 | 510,00 |
|  |  | Mrežni napajalnik z nosilcem za vgradnjo radijske postaje Motorola. Garancijski rok: 24 mesecev. | 1 | kos | 156,50 | 0,00 | 156,50 | 156,50 |
|  |  | Konektor N-m za RG213/RG214 | 1 | kos | 4,80 | 0,00 | 4,80 | 4,80 |
| 3 | DP4801e IB VHF | RRP, 2250mAh IMPRES Li-ION Ročna radijska postaja, 1000 kan, IP68, "Lone Walker", GNSS (GPS & GLONASS), Bluetooth 4.0, Wi-Fi, sledenje lokaciji v notranjosti, inteligentni Audio. V kompletu: baterija 2250 mAh IMPRES Li-IONm enojni IMPRES polnilec, antena, protiprašni pokrovček, zaponka za pas, dokumentacija. Garancija na postajo: 24 mesecev. | 3 | kos | 805,00 | 15,00 | 684,25 | 2.052,75 |
|  |  | **SKUPAJ BREZ DDV** |  |  |  |  |  | **4.600,85** |
|  |  | **DDV** |  |  |  |  |  | **1.012,19** |
|  |  | **SKUPAJ Z DDV** |  |  |  |  |  | **5.613,04** |

Viri financiranja:

|  |  |  |
| --- | --- | --- |
| Vir | Vrednost v EUR | Delež v % |
| RS, Ministrstvo za zdravje | 4.007,48 | 71,40 |
| Zdravstveni dom Lenart | 1.605,56 | 28,60 |
| **SKUPAJ** | **5.613,04** | **100,00** |

Investitor je za izvedbo investicije oddal vlogo na Javni razpis,ki ga je objavilo Ministrstvo za zdravje (MZ). Ob prijavi je investitor podal izjavo, da bo vključil investicijo v svoj NRP v primeru sofinanciranja s strani MZ. Dne 15. 09. 2016 je MZ izdalo informativno obvestilo, da občina lahko prične s postopkom oddaje javnega naročila, saj mora biti celotna investicija zaključena najkasneje do 30. 11. 2016. Na osnovi sprejetja predlaganega sklepa lahko občina začne postopek izbire dobavitelja predmetne opreme, s tem, da bo podpis pogodbe izveden po prejemu sklepa MZ.

Predlagamo Občinskemu svetu Občine Sveta Trojica v Slovenskih goricah, da sprejme sklep kot je predlagan.

Pripravil: Občinska uprava Občine Sveta Trojica v Slovenskih goricah, Srečko Aleksander Padovnik